A TÖRTÉNET VALÓS ESEMÉNYEKEN ALAPUL.
NÉHÁNY MOZZANAT A KÉPZELET SZÜLEMÉNYE.
MŰSORON: „A MELLTARTÓSUTTOGÓ”
MEGTÖRTÉNT ESET ALAPJÁN
ÜZLETI HÍREK
BROOKLYN MELLTARTÓSUTTOGÓJA
SZERETNÉ, HA TÁNCOLNÁNAK A BOLTJÁBAN
A franc!
- Ines, vár rád egy vevő. - Jó reggelt, Sying!
Nyakunkon az esküvői szezon. Azt nem tudtam hova tenni.
- Több hely kell hátul. - Igen, majd elpakolom a dobozaimat.
- Thea! - Szia!
Nem hoztad a babát?
Nem, menekülök előle.
Én szeretném látni.
Igen, hát, a cicim romokban.
Rendben. Gyerünk, vedd le az ingedet! Lássuk, mivel dolgunk!
A gyerek kiszívott belőlem mindent.
Régen bomba cickóim voltak, és most olyan, mint a…
Melyik az a lógó fülű kutya?
- Tacskó? - Az, tacskócickóm lett.
Oy gevalt! Rendben!
Hát, először is az új cicit nem öltöztetheted a régi ruháiba.
Dobd ki! Komolyan. Komolyan, hajítsd ki ezt a marhaságot!
- Oké. - Neked push-upos kell. 34E a méreted.
E? Olyan méret nincs is. Most találtad ki.
Mindig is D-s voltam, és most leeresztett, mitől nagyobb?
Figyu, hölgyem, a méret nem így működik! Értek hozzá, tudom, mit csinálok.
Brooklyn melltartósuttogója
a The New York Timesban, azta!
- Elég. Csönd! - „Ines Browne célja… ”
Ne tudja meg mindenki!
Oké, nem titok, anya. Benne van a New York Timesban.
Azt mondtad, hogy egy kis cikket ír a barátnőd.
Nem mondtad, hogy egy egész oldal lesz.
Nem tudtam. Tényleg csak annyit írt, hogy élmény volt a találkozás veled.
Hát, tudod, nem szeretem a felhajtást. És vevő van nálam.
Thea!
- Hozok egyet póló alá. - Oké.
Sokkal több vevőd lesz, anya.
Kelleni fog kintre egy tábla. Kelleni fog egy saját bolt.
Úgy értem, ez óriási. Hamar híred megy.
Nem kértem, hogy híremet vigyék.
Nyilván. A fél cikkben Hannah-ról beszélsz.
Hát, nem tartanék itt, ha nincs Hannah.
- Gondolod, hogy látta? - Remélem, hogy igen.
Te vagy Ines? Hétre kellett volna ideérned.
Sajnálom, Mrs. Shanowitz!
Csak nem jó metróra szálltam, és új vagyok itt…
Jamaica?
Nem, Belize.
Próbáltam megkérdezni, de a férfi, akit…
A nők nem szólnak férfiakhoz.
Tanuld meg ezeket, vagy nem boldogulsz itt!
Ő Dovid.
Gyere be! Gyere be! A késésed ragályos.
Most én kések. Hétfőtől péntekig a pincében dolgozom,
de te főleg itt leszel fent. Kivéve a 12 órás napokat.
Shira, a legidősebb…
…és Elkie.
Majd segítenek a ház körül, ha hazaértek az iskolából.
- Gila. Nem az enyém, van baj vele bőven. - Szia!
Meglátod, itt mindenki családtag.
- A családoddal költöztél ide? - Nem. Egyedül jöttem.
Ez a szülői háló. Ha csukva van az ajtó, ne menj be!
- Bent lehet a férjem, és… - Nem beszélünk férfiakkal.
Bonyolult.
A házba nem kerülhet étel kintről. Tartjuk a kósert.
Milchig és fleishig… Tej és hús. Mindig külön.
Mindig külön edénybe. A rózsaszín a húsos. A kék vagy zöld a tejes.
A férjem színvak. Komoly probléma.
Különböző mosogatóban mosogasd!
Ebédet készítesz nekem, és Elkie-vel a vacsorát.
Dovid allergiás a tojásra. Kiütéses lesz tőle.
A pulton hagytam az étkeztetési utasításokat.
Ne gyújtsd meg a tűzhelyen a lángot!
Kérd meg rá az egyik lányt! A mikró nem gond.
- Finom falat vagy! Találkozunk ötkor? - Igen, asszonyom!
Oy, kérlek, hívj Hannah-nak!
Igen, Hannah.
Szia!
Rendben, lányok! Egy perc, és jövök. Rendben?
Ezek tökéletesek lesznek!
- Máris jövök! - Oké.
Rendben. Lássuk, mivel van dolgunk!
Muszáj levennünk a pólómat? Meg tudnál mérni így?
Hát, én nem mérek. Szemmértékkel csinálom. Könnyű. Emeld fel, és segítek!
Nézd, nem is tudom, miért…
Nézd, a testem nincs karbantartva, nem randizom senkivel!
Figyelj, magad miatt kell egy gyönyörű melltartó, nem más miatt!
Fel!
Kicsikém, egész nap mindenféle testeket nézek. Vegyél le mindent!
- Semmi baj! Itt csak mi vagyunk. Csak mi. - Hájas a hátam.
Az nem számít, kedvesem.
Nem inkább fájós a hátad?
De. Bevág itt.
Igen, mert felcsúszik a pánt. Egyáltalán nem támaszt.
Minden húzza lefelé, tudod, hogy értem?
Igen. Amikor leereszkedik, olyan érzés, mint egy kör.
Mintha nem lenne formám.
Gyere! A súlyod, az a súlyod, barátom.
Nincs vele baj. A melltartóval van baj.
A szégyen nem jó semmire.
Megérdemled, hogy fantasztikusan érezd magad.
Nagy levegő! Számolj el tízig!
Eyns, tsvey, dray, fier, finef.
Zeks, zibn, achet, nayn, tsen!
Semmi cumisüveg, épp most ettél fleishiget.
Milyen jó kisfiú vagy!
Anyu itt felejtette az ebédjét. Szerintem le kéne neki vinnünk.
Ez nem működik, Judith.
Mindig mondom, hogy túl meg vagy áldva a merevítő nélkülihez, keinehora.
Hát keress nekem olyan csipkéset, ami megtartja!
Itt a kedvenc unokaöcsém. Nézzétek azt a punimot!
Ines, szükséged van valamire?
Bocsánat a zavarásért! Csak lehoztam az ebédedet.
Köszönöm! Tedd oda! Életmentő vagy.
Ines, megmondanád Judithnak, túl nagyok a dudái ahhoz a pirinyó anyagdarabhoz?
Gyerünk! Mondd meg az igazat!
Valószínűleg igaza van.
Apám oldaláról örököltem.
Ez nem melltartó! Ez a Brooklyn híd.
Takard el magad!
Hogy nem bír a tuchusán maradni!
Átéri az egész East Rivert!
Hát, dupla D-s volt rajta. Közben 38F-es.
- Egész F-ig van? - Egész M-ig.
Mérnöki bravúr.
Tizennégy év és 600 férfi kellett hozzá, hogy felépítsék.
Nem tudom, hogy csinálja Hannah. Mindenki hozzá jár.
Bobov, Ger, Satmar.
Én is vele vásárolok, és én Vizhnitz vagyok.
Szerencsém van, hogy nem szoknyákat árul, különben kiszorulnék az üzletből.
Ezt megveszem.
Nagyon jó választás.
- Megnézhetem azt? Igen, azt. - Igen.
Ezt? Hm?
Így ni.
Igen.
Ezt is megveszem.
Remek.
Oké, szólj Sarah-nak, jöjjön el, de ne holnap! Kell egy szabadnap.
Kidobni sem tudom őket. Hol van Dovid?
Alszik.
Elkie vele van. De lehoztam neked egy tányért.
Köszönöm!
Ennyi évig volt férjem, közben csak egy feleség kellett.
Hagyd csak! Megcsinálom, te meg ehetsz.
- Igen. - Köszönöm!
Jól áll ez a szoknya.
Köszönöm!
De a melltartó rémes. Átlátszik a körvonala a blúzon.
Régi. Azt hiszem, nem sokat törődöm a melltartóimmal.
Pedig azt kell. Gyere! Nézzük, mi a méreted!
Nem.
Nem dolgozhatsz nekem úgy, hogy rossz melltartót hordasz.
Azon nyugszik itt minden.
- Kösz! - Ha nem jó rád,
- mindegy, mit veszel fölé. - Nem. Várj!
Ugyan! Csak egy perc.
Nézzük, mivel van dolgunk!
- Oké, 36E-s vagy. - Dehát meg sem mérted!
A szemem a mérőszalagom.
Hát, valaha C-s voltam, de felszedtem egy kicsit.
Normális. Változik a testünk. Senki nem akarja beismerni.
Annyi érzés lengi körül.
Tudod, amikor elkezdtem, azt hittem, hogy a nőknek csak melltartó kell.
De nekik ennél… Hát, nekünk ennél sokkal több kell.
Senki nem akarja elengedni a múltat, de a test változik.
Természetes, tudod? Főleg a babák után.
Megszülettek a lányok. Azt hittem, megvagyok.
Aztán meglepetés, Dovid. A testem megint teljesen farkakte lett.
Meglátod, ha neked is lesz.
Remélem, lesz. Nagyon jó vagy Doviddal. Született anya vagy.
Már van egy gyerekem.
Kétéves kislány, és otthon van Belize-ben anyámmal.
Hogy hívják?
Priscilla.
Bonyolult volt.
Az apával?
Anyám szerint a legjobb az volt, hogy jöjjek ide
egyedül, és később küldjek valakit a kislányért.
Félek, hogy el fog felejteni.
Hát, mikor kész leszel rá, akkor elhozod.
Eljön még a ti időtök a lányoddal.
Próbáld fel ezt! Esküszöm, hogy jobb lesz.
Ezt?
Rendben.
Tudtam, hogy tetszeni fog. Nagyon szép vagy.
Ines Fehérnemű.
Nem, nincs mára időpontom. Mondjuk, szerda?
- Húzzunk sorszámot? - Nem, tudom, ki jön.
- Visszahívna délután? - Ines!
- Igen, kérem! Rendben. - Ines!
Gyere, te jössz! Rendben, máris jövök.
Te jössz, rendben?
Jövök, jövök. Elnézést!
A ruháimra aggatják a melltartóikat.
Bocsánat!
Nem mondtad, hogy voltál az újságban.
Biztos megemlítettem volna.
Mondd meg nekik, ne állják el az ajtómat! Tűznél veszélyes.
És mondd meg nekik, hogy melltartóvételkor gondoljanak a menyasszonyi ruhára is!
Igen.
Hölgyek, kérem, ezen az oldalon álljatok! Jövök, ahogy tudok.
Én is ember vagyok. Türelem!
Ez nem lesz jó neked. Olyan kell, ami megemeli.
Ez szépen emel.
Fantasztikusan néz ki, kislány. Legyél élénk és ragyogó!
Ezek csodásak. Gyönyörű melltartók.
Rendben, emeld fel a karodat!
Rendben!
Gyönyörű.
Jó.
Nagyon köszönöm, hogy eljöttetek!
Hozzátok el Madisont is! Na jó. Rendben, jók legyetek!
Rendben.
Istenem!
Jesszusom!
Anya, kell neked egy jobb telefon. Van rá pénzed, vedd meg!
Örök hűségcsomagom van havi 15,99-ért, és amíg élek, már így marad.
Vegyél egy okostelefont! Feltehetnéd rá a Square appot,
felhívhatnád a vevőket… Bumm, nem muszáj megnehezítened a saját dolgodat.
Hé, ne, azokból ne vegyél! Azok a sütik pészahra vannak.
Csak egyet akartam.
Nem. Az Hannah-é. Nem szabad megbontani a csomagot.
Ne, kapcsoljon a rögzítő!
Valószínűleg egy vevő.
Akkor fel kéne venned.
Nem, ők… Túl sokat hívnak. Vadásznak rám.
Vegyél fel valakit!
Hívok gyakornokot Kingsborough-ból.
Hagyjuk ezt!
Anya, még igazi táblád sincs.
Kirostálódnak a buták.
Ideje, hogy saját helyed legyen.
Beszéltem egy ingatlanossal.
Utcáról nyíló boltokat néz az Atlanticon.
Minek? Ez egy kicsi üzlet.
Hannah-é volt a legjobb bolt a városban, és egy pincében csinálta.
- Ne élj Hannah árnyékában! - Nem élek az árnyékában.
Tényleg? Átbotorkálsz az egész városon,
hogy sütit vigyél neki, amit ő is simán megvehetne.
A barátnőm. Ez hagyomány nálunk. És idén te is velem jössz!
- Nem. - De igen.
Ne légy udvariatlan! Folyton kérdez rólad. Ezt pedig kóstold meg!
- Nem. - Gyerünk, kóstold meg!
Jó, nagyon finom.
Most már ehetek sütit?
Hát, ez lenne az.
Nem sok, de meg fogja tenni.
Hosszú repülés volt, igaz?
Éhes vagy?
Csak fáradt?
Megmutathatom a szobádat. Jó? Gyere!
Kivettem az összes ruhámat ezekből a fiókokból,
úgyhogy beteheted te a dolgaidat.
És tiéd lehet az az ágy, én majd alszom itt kint,
és akkor saját szobád lesz.
És vettem neked egy vadonatúj pizsamát, ott van.
Van saját hálóruhám otthonról.
Priscilla?
Boldog vagyok, hogy itt vagy.
Segítsek átöltözni?
Egyedül is tudok.
Jövő pészahig gefilteszaga lesz.
Mindannyiunknak.
Priscilla, akarsz nekem segíteni? Gyere! Jó lesz.
Tavaly azt hittem, elég lesz 23 kiló krumpli…
- Szia! Rendben, gyere! - Idén 27-et vettem.
- Vedd a kezedbe! - Dovid,
- válogasd ki a jókat! - Ragacsos?
Csinálj golyót!
Mehet a serpenyőbe.
- Ragacsos. - Gyere át ide!
Igen. Gyúrd össze!
- Ezek túl kicsik! - Nem… Sajnálom!
Csak próbáltam úgy, hogy kicsit könnyebb legyen neki,
de rendbe hozzuk. Rendbe hozzuk.
Igazából jó így. Tudod, hagyd csak így!
Én se szeretek hatalmas maceszgombócot rágni.
Csináljunk még?
Vissza akarok menni színezni.
Oké. Rendben, igen.
Rendben, gyere! Töröld meg a kezed!
- Oké, Ines. Köszönöm a segítséget! - Szívesen!
Jól vagy?
A nagyi kagylólevesét szeretném.
Ó, nem, gyerünk! Kóstold meg, finom! Én főztem.
Rendben, holnap kagylólevest eszünk.
Baruch atah Adonai,
Elohenu melekh ha'olam, shehecheyanu vekiymanu,
vehigi'anu lazman hazeh.
- Ámen! - Miért csinálod ezt?
Ez csak egy ima.
Olyasmi, amilyet a nagypapi szokott mondani.
Milyen világos!
Sarkon van, csupa kirakat.
A környék abszolút feljövőben van,
és a tulajdonos megcsináltatja a padlót.
Nem talál másik ilyen helyet. Tökéletes.
Azt sem tudom, mihez kezdjek ennyi hellyel.
Anya! Mi… Megtöltöd azzal a sok vevőddel.
Beszélhetnénk négyszemközt?
Anya, tökéletes.
Jó nekem, ahol vagyok.
Nem kell Victoria's Secretnek lennem.
Oké. Mit szólsz egy Victoria's Secret és egy raktárhelyiség közötti helyhez?
Nézd… Vagyis ne már! Ez az álmod, anya. Ne csináld!
Vagyis tényleg azt mondod,
hogy ott akarsz maradni valaki más boltja mögött szorongva?
Figyelj, vissza kell mennem befejezni a takarítást a pészahra.
- Köszönjük! Gondolkodunk rajta. - Köszönjük, de nem.
Anya!
Leadtam Priscillát, leadtam Dovidot,
betettem egy adag szennyest, marhaszegy a sütőben,
szabad vagyok háromig. Mit csináljak?
Nos, a saját lányom nem hallgat rám a nászéjszakai viseletről.
A csipkés hálóinget akarja.
Ugyanazt, ami Shirán volt.
Oy, elég…
Nem csak az anyátok vagyok. Ez a szakmám.
Külön rendeltem pár neglizsét. Le fog esni Moishe álla.
- Segítesz Goldénak és Naominak? - Persze.
Üdv!
Ines, már itt dolgozol?
Oda megyek, ahova Hannah mondja.
Csak szerénykedik. Bejönnek az emberek, és őt kérik.
Hát, kezd nőni az én Naomim mellbimbója.
- Segíteni kell neki. - Elég!
Ez az első melltartód?
Emlékszem, hogy utáltam a cicimet, mikor nőni kezdett.
Olyan volt, mintha más teste lenne.
De meg fogod szokni, én meg keresek neked valami kényelmeset.
Rendben?
- Rendben. - Gila azt mondta, hogy flitteresben lesz.
Ines, rajtad mi lesz az esküvőn?
Te is jössz, ugye?
Hát…
Persze hogy jön.
Mi van? Nem táncolsz ma velem?
Miért? Én szeretnék táncolni veled!
- Oké. - Gyere, olyan jó lesz!
Gyere!
Most már te is igazi Shanowitz vagy.
Anya?
Csak úgy csináltál.
Nem is aludtál. Be akarod csapni anyut?
Igen.
Hát, bejött. Jól érezted magad ma este?
Jó volt a tánc Elkie-vel és a lányokkal…
és az a nagy fagyikehely, amit megettél?
Láttam, milyen sok cseresznyét ettél.
- Nem is ettem olyan sokat. Nem. - Sokat ettél.
Örülök, hogy jól érezted magad.
Meddig maradunk itt?
Hogy érted?
Meddig maradunk velük?
Ó, édesem!
Hannah kérte, hogy dolgozzak a boltjában.
Azt mondta, szeretnek a nők. És szeretem csinálni.
Abbahagyom a gyerekvigyázást, és egy nap a társa leszek.
Már ez a családunk.
Már ez az életünk.
És megígérem, hogy jó lesz.
- Oké? - Oké.
- Oké.
- Oké. Oké? Oké? - Oké. Oké, oké.
Rendben, nyomás! Alvás!
Igazad volt. Tanga. Ki hitte volna? Viszik, mint a cukrot.
Mondtam, hogy meg vannak érte veszve.
Nem az én popómra való, de ha örömet szerez otthon…
- Sziasztok! - Ó, Leba!
Csomagok vannak a lépcsőn. Lehozzam neked?
Ines, emlékszel Lebára? Az unokatesóm felesége.
Hát persze.
- Üdv! - Örülök, hogy látlak!
Ines fog ma betanítani.
Mire?
Leba teljes munkaidőben jön hozzám, most, hogy a legkisebb gyerek iskolás.
Itt fog dolgozni?
Igen.
Mi mindketten?
Hát, ez egy kicsi bolt. Szerintem bőven elég egy segítség.
Lehozom a csomagokat.
Leba családjára nehéz idők járnak, és munka kell neki.
Könnyen be tud illeszkedni. Ő a közösség része.
Ne aggódj! Elkie-nek hamarosan jó hírei lesznek.
Szüksége lesz egy dadára. Alkalmazni fogunk a következő évekre.
Gyere, Leba! Ines megmutatja a kasszát.
Eladás indításánál csak ezt a gombot kell megnyomni,
elfordítani a kulcsot, és kinyílik a fiók.
Takard el magad!
Klassz, beolvadtam.
A sütijeim.
Barátnőm.
Mondd, hogy a málnásat hoztad!
Anélkül nincs pészah.
Persze.
Priscilla, milyen nagy vagy, és jó magas! Férjnél vagy?
- Ines, férjnél van? - Hamarosan, adja Isten!
Ugye nem hoztál kovászosat a házamba?
Dehogy.
Gyere be, gyere be! Csináljunk…
Emlékszem a kedvenc teádra. Priscilla, te is kérsz?
Nem maradhatunk sokáig.
Badarság. Csinálok teát, és itt maradtok nekem társaságnak.
Akkor mesélj! Hogy van Dovid? Hiányzott.
Hát, elvették tőle a szemüvegboltját.
- Nem tudta fizetni a részleteket. - Hannah, miért nem hívtál fel?
Minek? Mindenhol előfordul.
A neten sokkal olcsóbbak a szemüvegek, mint bármi, amit Dovid árulni tud.
Nekem is rossz, tudod?
Majdnem az összes kliensem az Amazon.comon veszi az új melltartóját.
Biztos te is ilyen gondokkal küzdesz. Téged is kinyír az online vásárlás?
Fura volt,
és tudod, nagyon…
Nem könnyű.
Az üzlettulajdonosok élete, igazam van?
Ó, Ines, beáztatnád azt a serpenyőt?
Leégett étel maradt az alján a legutóbb, mikor elmosogattad.
Mondogatom Reuvennek, tegyünk mosogatógépet a pult alá.
Mintha amint eltettük a reggeli tányérokat,
vennénk is őket elő az ebédhez.
Köszönöm!
Megkezdem a kéthetes felmondási időt.
Várj, mi?
Miért?
Én csak…
Muszáj.
Ines, a család része vagy. Találunk megoldást.
Muszáj.
De köszönök mindent.
- Csodálatos. Ez egészen csodálatos. - Szeretném, ha megnyitná… Ugye?
Ines! Nem is tudtam.
Már ott voltam, hogy összeszedem magam, és megkérlek, gyere vissza dolgozni,
kezdjünk közös üzletbe, de nekem kéne nálad dolgoznom.
Ó, nem. Egyáltalán nem.
De tudom, hogy kicsit nehezek voltak a dolgok.
Úgyhogy…
Itt egy kis semmiség, hogy segítsen Dovidnak és a családnak.
Nem fogadhatom el.
Túl sok. Ines, hát te? Használd fel te!
Egy kis ajándék, Hannah.
Hát, nem kéne meglepődnöm.
Köszönöm! Köszönöm, hogy meglátogattál!
És te, csupa jó hír, igaz?
Az újságod! Itt felejtetted.
Ó, nem, az a tiéd. Tartsd meg!
Miért mutattad meg neki azt az újságot?
Azt akartam, hogy tudja, mennyire beérkeztél.
Mi a csudának adtad neki azt a csekket?
- Túlságosan utálod. - Nem utálom…
Hannah családot adott, amikor egyedül voltam az országban,
- és megtanított egy szakmára… - Ő nem a megmentőd.
Minden évben ételt hozol neki,
és meghívott valaha az asztalához?
Állandóan alárendeled magad neki.
Olyan, mintha te cipelnéd őt magaddal.
Úgy értem, miért mentél el Belize-ből?
Miért hagytad el a gyerekedet,
ha nem csináltál mást, csak szolga lettél?
Miért mentél el?
A mama mondta.
Jó, de te is akartad,
- különben nem jössz. - Eljöttem, mert féltem.
Nem tudtam, hogyan legyek anya…
újra kellett kezdenem.
Tudom, anya.
Azóta, hogy idejöttem, és találkoztunk.
Most nem ezért vagyok dühös.
Hanem azért, mert idejöttél
egy olyan életet felépíteni, amit nem építesz.
Bármi is ez… Úgy értem, bűntudat vagy vezeklés.
Elég ebből!
Építs fel valamit!
Anya!
Az a sok nő, aki a boltodba jön…
Azt érezteted velük, hogy a legjobbak úgy, ahogy vannak.
Nem hagyod, hogy kicsinek érezzék magukat. Magaddal miért nem tudod ezt megtenni?
AZ ÜNNEPEK IDEJÉRE ZÁRVA
Hogy hívták az Ingatlanost?
- Ó, Istenem! - Priscilla, csak beszélni akarok vele.
Nem, meg fogod csinálni. Megcsinálod.
Hol tartottunk?
Anya, nem hagyhatnánk ki a csapásokat? Olyan éhes vagyok!
Oké.
Dam.
Tzfardeiya.
Kinim.
Üdvözlet, sáskák, az elsőszülöttek megölése!
Légyszi!
Rendben, érintettünk minden lényegeset.
Együnk!
INES FELVETT HÁROM TELJES MUNKAIDŐS ALKALMAZOTTAT.
SAJÁT MÁRKÁJA SZÁMÁRA TERVEZ MELLTARTÓKAT.
IRIS FEHÉRNEMŰ MELLTARTÓMÉRET-SZAKÉRTŐ
Ő ÉS HANNAH MÁIG BARÁTOK.
TARTJÁK A PÉSZAHHOZ KÖTŐDŐ HAGYOMÁNYAIKAT.
AZ EPIC MAGAZIN „LITTLE AMERICA” CÍMŰ SOROZATA ALAPJÁN
A feliratot fordította: Binder Natália